User:डॉ.पुखराज 'जयपाल'

हिन्दी साहित्य के मध्यकाल में संत-भक्तों के जीवन परिचय लिखने की परम्परा का श्रीगणेश हुआ । यह परम्परा दो रूपों में देखने को मिलती है । एक,भक्तमाल और दूसरी परचई । जिन रचनाओं में अनेक संत-भक्तों का संक्षिप्त में परिचय किया गया वे तो भक्तमाल नाम से अभिहित हुई और जिनमें किसी एक ही संत-भक्त को आधार बनाकर उसके जीवन से संबंधित घटनाओं का विस्तार से वर्णन किया गया वे 'परचई' नाम से जानी जाती हैं ।

परचई मध्यकालीन हिंदी साहित्य का एक विशिष्ट काव्य रूप है ।परचई शब्द 'परिचय' से बना है । परिचय का अर्थ है-विशेष रूप से जानना, किसी मनुष्य के नाम,कार्य,गुुण आदि का ज्ञान । वैसे तो परचई शब्द का व्यापक अर्थ होगा-किसी भी व्यक्ति विशेष के जीवन-परिचय से संबद्ध रचना ।परन्तु मध्यकाल में 'परचई' शब्द इस व्यापक अर्थ में प्रयुक्त न होकर किसी संत-भक्त विशेष के जीवन-परिचय तक ही सीमित रहा है ।

परचई काव्य में किसी सामान्य व्यक्ति का परिचय न होकर किसी प्रसिद्ध संंत-भक्त का जीवन -परिचय (चित्रण) उल्लेखित हुआ है। इस प्रकार हम कह सकते हैं कि हिंदी साहित्य में संंत-भक्तों के जीवन -परिचय से संबद्ध या जिन रचनाओं मेंं संत-भक्तों के जीवन-चरित्र का उल्लेख हुआ है,   उन रचनाओं को 'परचई' नाम से अभिहित किया गया हैं ।

उपर्युक्त विवेचन के आधार पर कहा जा सकता है कि परची अर्थात् परचई काव्य से तात्पर्य ऐसी पद्यबद्ध रचना से है जिसमें किसी भक्त-संत के जीवन को आधार बनाकर उसके जीवन का परिचय तथा विशेष घटनाओं का चित्रण किया गया हो अर्थात् संत या भक्त के जीवन परिचय या आत्मसाक्षात्कार कराने वाली पद्यबद्ध रचना परचई कहलाती है । यह काव्य संत साहित्य का ही एक भेद है ।

यह है श्री दयाल की पंच  परचई नाम

अनंत और परचे भए कहै दास हरिराम । ।

गुर गोमंद किरपा करी आय मिले सब संत ।

परची सेऊ  समन की, गावै  दास  अनंत  । ।

संदर्भ -

हिंदी-परचई काव्य:परम्परा और मूल्यांकन

प्रकाशक-मिनर्वा पब्लिकेशन, जोधपुर,प्रथम संस्करण,2017       ISBN:978-81-88757-39-8

डॉ.पुखराज, प्राध्यापक(हिंदी) राजकीय उच्च माध्यमिक विद्यालय, बावड़ी(जोधपुर)

परचइयों का रचना-विधान संंत-भक्त के जीवन-चरित्र केे साथ ही भक्ति-साधना, शिष्यों तथा धार्मिक- सामाजिक पक्ष से जुड़ा हुआ है ।कुुुछ परचइयों मेें संत-भक्त के जीवन -चरित्र का सूक्ष्म अंकन हुआ है तो कुछ मेें विस्तृत । मध्यकाल मेेंं संत-भक्त के संबंध मेें पर्याप्त व प्रमाणित जानकारी देने वाले ग्रंथ अत्यल्प ही उपलब्ध हैैं ।

इन रचनाकारों का मूल उद्देश्य तो संत-भक्तों का जीवन-चित्रण करना रहा है । परन्तु साथ ही संत-भक्तों के माध्यम से मानवीय आदर्शों को प्रतिष्ठापित करना भी रहा है ।इस प्रकार आमजन संत-भक्त विशेष के जीवन-चरित्र से अवगत व प्रभावित हो ।इन रचनाकारों की उस संत-भक्त विशेष के प्रति भक्ति भावना व श्रद्धा के भाव दृष्टिगोचर होते हैं -

दास अनंत वरणी कथा, हरगुण  वार  न पार  । कछू इक कही कबीर की, सतयुग कै  उपगार  । दास अनंत  विचार कै,  तिलोचंद  गुण  गाय   । ताकी कहा महैमा करुं, हर तिन कै नित भाग  । ।2 संदर्भ : 2.तिलोचंद की परची,छंद संख्या:33,ह.लि.ग्रंथांक-14411(2),राजस्थान प्राच्य विद्या प्रतिष्ठान, जोधपुर से संगृहीत प्रति ।